Antonio Mateu Lahoz

Antonio Miguel Mateu Lahoz (født 12. mars 1977 i Algímia d'Alfara i Valencia) er en spansk fotballdommer som til daglig dømmer i landets øverste divisjon Primera División. I tillegg har han dømt flere internasjonale kamper på aldersbestemt nivå og i mesterskap både i regi av FIFA og UEFA.

Mateu Lahoz debuterte som hoveddommer ved Tercera División (fjerde nivå) i 1999. Fra 2002 dømte han kamper i Segunda División B (tredje nivå) og fra 2004 ble han tildelt kamper i Segunda División på andre nivå. Han debuterte som hoveddommer på landets øverste nivå den 13. september 2008 i seriekampen mellom Sevilla FC og Sporting de Gijón (4–3). 

Hans første europacupkamp kom den 21. juli 2011 da han dømte andre kvalifiseringsrunde av UEFA Europa League 2011/12 mellom Dundee United FC og Śląsk Wrocław (3–2). Siden 2012/2013-sesongen har han jevnlig dømt gruppekamper og sluttspillkamper både UEFA Europa League og UEFA Champions League. I 2021 dømte han Mesterligafinalen mellom Manchester City FC og Chelsea FC (0–1).

Han har dømt flere landskamper på U-19, U-20 og U-21-nivå, blant annet flere kamper under verdensmesterskapet for U-20 i 2015 og verdensmesterskapet for U-20 i 2017. Mateu Lahoz debuterte internasjonalt som hoveddommer på øverste nivå den 26. mars 2011, da han dømte vennskapskampen mellom  og  (0–2). Han har siden dømt kvalifiseringskamper til europa- og verdensmesterskap og gruppespillkamper i nasjonsligaen på seniornivå. Mateu Lahoz dømte også kamper under Sommer-OL 2016, VM i fotball 2018 og EM i fotball 2021.

Referanser

Eksterne lenker 
 

Spanske fotballdommere
Dommere i Fotball-VM 2018
Dommere i Fotball-EM 2021
Fotballdommere i Sommer-OL 2016
Dommere som har dømt Champions League-finalen
Personer fra provinsen Valencia